Ljubljana, 8.10.2014

Št. dokumenta : 30199-9-3/14

**ZADEVA:** **Pojasnilo k poročilu o delovanju OKS-Olimpa**

S kratkimi pojasnili dopolnjujemo poročilo vezano na delovanje OKS – Olimp d.o.o. s septembrske seje IO OKS:

·         OKS – Olimp je od ustanovitve – 1.4. 2012 deloval na področjih marketinga, logistike in računovodskega servisa za OKS in tudi za nekatere zveze članice, klube in druge stranke.

·         Z letom 2009 je OKS – Olimp uspešno pričel izvajati projekt Usposabljanja v športu (ESS). Prvi projekt je uspešno zaključil 2011 in takoj nadaljeval z drugim delom projekta, ki poteka od 2011 do konca leta 2014. Vezano na ta projekt je bilo v prvem delu zaposlenih 7 oseb, v letu 2011 pa smo z novim projektom (ki je bil po obsegu manjši) ohranili zaposlene 4 osebe.

·         Z letom 2012 (1.4.) smo iz davčnih in funkcionalnih razlogov na OKS preselili večino marketinških aktivnosti in logistiko (5 + 1 oseba). Na OKS Olimpu je tako od leta 2012 naprej zaposlenih: 4 osebe za izvajanje projekta ESS in 2 osebe v računovodstvu in 1 oseba za marketinške projekte. Takšno stanje zaposlenih ostaja tudi do danes.

·         OKS Olimp se tako sedaj ukvarja v večini s projektom Usposabljan v športu, sledi računovodski servis za organizacije v športu in v manjšem obsegu z marketingom.

·         Poslovanje OKS – Olimpa je glede na vsebino dela (Projekt Usposabljanja in računovodski servis za članice v zadnjih štirih letih) pozitiven.

Jožko Križan, l.r.

prokurist